Koordinate: 37°48′17″S 144°58′16″E﻿ / ﻿37.804728°S 144.971225°E﻿ / -37.804728; 144.971225

**Kraljevska izložbena galerija** (eng. *Royal Exhibition Building*) je jedna od najpoznatijih građevina u Melbourneu (Australija), izgrađena 1880. godine za Internacionalni sajam (1880.-81.), a kasnije je bila mjesto osnutka Australskog parlamenta (1901.). Nalazi se u Carltonovim vrtovima u ulici Nicholson br. 9. u središnjoj poslovnoj četvrti Melbournea. Tijekom 20. stoljeća izgubila je nekoliko svojih krila, ali je monumentalna Velika dvorana sačuvana i obnovljena 1990-ih. Kako je ona posljednja velika izložbena galerija iz 19. stoljeća, i jedna od rijetkih koja je sačuvana, 2004. godine uvrštena je na UNESCO-v popis mjesta svjetske baštine u Australiji i Oceaniji.

Povijest i odlike
-----------------

Prema riječima samog arhitekta, Josepha Reeda, historicistički oblik građevine je inspiriralo više građevina: kupola po uzoru na Firentinsku katedralu, dok su krila oblikovana u stilu *Rundbogenstila* (njemačka neo-romanika) i po uzoru na nekoliko građevina u Normandiji, Caenu i Parizu. Po završetku, Kraljevska izložbena galerija je imala 12,000 m² izložbenog prostora, ali i mnoge privremene dodatne prostorije.

Dana 9. svibnja 1901. godine u ovoj zgradi je otvoren Australski parlament koji je tu zasjedao slijedećih 26 godina. Tu se prvi put podigla i Zastava Australije, 3. rujna iste godine.

Tijekom Olimpijskih igara u Melbourneu 1956. godine u ovoj građevini su održana natjecanja u košarci, dizanju utega, hrvanju i mačevanju. Nakon što je dugo godina propadala, 1979. godine srušena je njezina velika Dvorana za bal, nakon čega su se pobunili stanovnici Melbournea i odlučeno je kako će se obnoviti glavna zgrada, što je i učinjeno 1990-ih.

Danas je Kraljevska izložbena galerija spojena s Muzejom Melbournea (najveći muzej južne polutke) i najveći je izložak Muzeja Victoria (upravno tijelo više muzeja). Još uvijek je u funkciji kao izložbena galerija Internacionalnog sajma cvijeća, ali i mjesto održavanja školskih ispita za više škola.

* Kraljevska izložbena galerija 1880. god.Kraljevska izložbena galerija 1880. god.
* Osnivanje Australskog parlamenta 1901. god.Osnivanje Australskog parlamenta 1901. god.
* Glavna dvorana iznutraGlavna dvorana iznutra
* Pogled iz Carltonovih vrtovaPogled iz Carltonovih vrtova
* Južno pročelje Kraljevske izložbene galerijeJužno pročelje Kraljevske izložbene galerije

Izvori
------

1. ↑  Elizabeth Wills, *The Royal Exhibition Building, Melbourne*, 2004. Melbourne, Victoria: Museum Victoria. ISBN 0-9577471-4-4.
2. ↑  Dan australske državne zastave Arhivirano 2011-08-24 na Wayback Machine-u (`en`) Posjećeno 6. travnja 2011.

Vanjske veze
------------

***Kraljevska izložbena galerija*** na Wikimedijinoj ostavi

* Kraljevska izložbena galerija u muzeju Victoria Arhivirano 2011-05-05 na Wayback Machine-u

| * p
* r
* u
Svjetska baština u Australiji |
| --- |
|  | 
Australski kažnjenički lokaliteti  • Fraserov otok  • Australska kišna šuma Gondwana  • Otok Heard i otočje McDonald‎  • Nacionalni park Kakadu  • Otočna skupina Lord Howe  • Otok Macquarie  • Kraljevska izložbena galerija i Carltonovi vrtovi u Melbourneu  • Modre planine  • Ningaloo obala  • Nacionalni parkovi zapadne Tasmanije  • Sydneyjska opera  • Nacionalni park Purnululu  • Vlažni tropi Queenslanda  • Australska nalazišta fosila Riversleigh i Naracoorte  • Nacionalni park Uluru Kata Tjuta  • Veliki koraljni greben  • Jezerska područja Willandra  • Zaljev morskih pasa
 | Australska zastava |

|  |  |
| --- | --- |
| Normativna kontrola Uredi na Wikidati | 
* WorldCat identiteti
* VIAF: 316746749

 |